
PROGRAM HØSTEN 1977 


Gruppe 1: Elever over 16 år 


Skolekino høsten 1977 


Med dette presenteres skolekinoens høstprogram for gruppe I, elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Skolekinoen arrangeres i et samarbeid mellom Trondherm, Stjørdal, Stein- 
kjer og Namsos. 

Et programutvalg velger ut de filmene som skal vises. 


HVORDAN BU MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 15,— og gir adgang til 5 
av filmene etter valg. Medlemmer som ønsker å se alle 6 filmer betaler 
barnebillettpris for den siste filmen. Husk at medlemskortet må vises som 
legitimasjon. Det kan også bli vist en eller flere ekstraforestillinger, hvor 
medlemskort i skolekinoen gir rett til moderasjon. Ta derfor godt vare på 
medlemskortet. 


HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer som 
har stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en fflm for annen gang 
vil en få bedre tid til å studere detaljene og den kunstneriske verdien blir 
ofte større. Medlemskortet blir derfor ikke mindre verdifullt om du har 
sett noen av filmene tidligere. 


HØSTENS PROGRAM 

presenteres på de neste sidene. Forestillingstider m. v. vil bli kunngjort i 
kinoenes annonser. 

«Kalla den Anglamarken eller Himlajorden 
om du vil . . .» synger Sven-Bertil Taube 
om den idylliske bygda Skåne i innlednin- 
gen til parhestene Hasse og Tages «Appel- 
kriget». 

Anglamark eller Himlajord — nå truer i 
hvert fall en stor fare det lille samfunnet. 

Stygge kapitalistiske krefter nede på Kon- 
tinentet har satt seg i sving for å omforme idyllen til alle tiders super- 
sonisk-stressede ferieparadis: «Deutschneyland». Direktør Jean Volkswa- 
gener er alt kommet langt på vei til å få sin DeutscheMark-drøm til å gå 
i oppfyllelse - men så . . . 

Den som kommer til å sette bom for monopolkapitalistenes forsøk på å 
rasere bygda, er heksen Anna Lindgren, og sammen med visergutten Hans 
setter hun i sving alt hva stedet har å by på av tusser, troll, nøkker, hulder, 
kjemper og andre skapninger. Ved hjelp av disse greier befolkningen i 
Anglamark å slå tilbake direktør Volkswagener og hans lokale medløpere. 
Filmen er regissert av Tage Danielsson og skrevet av ham og kumpanen 
Hasse Alfredson, kjent fra «Gula Hund»-revyene og filmene «Pus, ta meg» 
og «Att angora en brygga». Begge spiller i filmen. Ellers finner vi kjente 
skuespillere som Gosta Ekman, Birgitta Andersson, Max von Sydow, Mar- 
tin Ljung og ikke å forglemme Monica Zetterlund som Anna Lindgren. 
En gøyal film med alvorlige perspektiver - for til vanlig må småbygder 
kjempe sin kamp mot sentraliseringskreftene uten hjelp av magiske ve- 
sener som Anna Lindgren & co. . . . 


Trondheim: Tirsdag 30. august— fredag 2. september. — Stjørdal: Mandag 5. 
septeber. - Steinkjer: Onslag 7. september. — Namsos: Mandag 12. septbr. 


Da Peter Fonda og Dennis Hopper i 1968 
dro rundt til forskjellige filmprodusenter 
med et opplegg for en film om to ungdom- 
mer som dro gjennom USA på motorsykkel, 
ble de over alt møtt av en negativ holdning. 
De fant ingen som var villige til å finansiere 
prosjektet. 

Fonda og Hopper klarte imidlertid selv å 
skrape sammen ca. 300.000 dollars, eller tiendeparten av hva en spillefilm 
normalt kostet, og satte i gang på egen hånd. I opptaksteknikken avvek 
de sterkt fra den vanlige studioteknikken: ved hjelp av lett utstyr tok de 
opp filmen på landeveien underveis fra Los Angeles til sørstatene i USA. 
Det var selvsagt nødvendig pga. det lave budsjettet. De opererte også med 
få skuespillere, ingen stjerner, folk som Karen Black og Jack Nicholson 
var så godt som ukjente før de spilte i «Easy Rider». 



De fikk etter store problemer ett av de store film selskapene til å distribuere 
filmen, og dette selskapet oppdaget plutselig til sin store overraskelse at 
det satt med en av 60-åras storste film suksesser. På ett år hadde filmen 
spilt Inn det mangedobbelte av produksjonskostnadene. 

Årsaken var et filmen hadde truffet midt i blinken i det store ungdoms- 
publikumet, ikke bare i USA, men over hele verden. Beretningen om de 
to som drar ut på landeveien «for å finne det ekte Amerika kan kanskje 
synes noe banal for oss i dag, men tilsvarte mye av den uro og bevegelse 
som kjennetegnet «ungdomsopprøret» i slutten av 60-åra. Mest betenkelig, 
sett fra 1977, er den ukritiske holdningen tiJ narkotika, representativ for 
en holdning som nok har ansvar for den skremmende utvikling 3 antall 
ofre for harde stoffer som heroin og kokain. Det politiske innholdet, som 
forsvarer det å «flippe ut» fra samfunnet, stiller en seg gjerne mer kritisk 
til 3 dag. 

Det som ikke er blitt dårligere ved filmen med åra er musikken — denne 
innebar på mange måter et gjennombrudd for rockegrupper som The Band, 
The Byrds, Steppenwolfi og det er i samspillet mellom bilde og musikk 
denne filman virker sterkest på oss i dag. 

Trondheim: Tirsdag 27.— fredag 30- september — Stjørdal: Mandag 3. 
oktober- — Steinkjer: Onsdag 5- oktober. — Namsos: Mandag 10. oktober. 


Norsk Filns as visen 


Hustruer 

Engdal niiu på ramme ahw 
av Anja Bitien, med Frøydis Armand 
Eatja MedJw > åbsk Mark Otta™ 


Norsk film begynner så smått også å vekke 
oppsikt internasjonalt som et resultat av 
arbeidet til de mange nye navn i norsk 
film. Anja Breien er ett av disse nye navna 
og med «Hustruer» har hun Oppnådd et 
virkelig internasjonalt gjennombrudd, noe 
som er heller sjeldent for norske fllm- 
skapere. 

«Hu st ru er* ble i utgangspunktet inspirert av den amerikanske regissøren 
John Casavetes’ «Ektemenn», en film for tre ektemenn som sammen begir 
seg ut på en durabel rangel. Ved å spille på våre kjønnsdiskriminerende 
forestillinger, snur Anja Bre i en på flisa og viser oss ire kvinner som for- 
later menn og barn og drar på en tredagersrangel. 

I løpet av denne fortellinga er hun innom de fleste områder av kjønns- 
diskriminering og bidrar til å rette at skarpt søkelys på forskjellige former 
for dette i samfunnet. Av og til blir det komisk framstilt, som når de tre 
drar på «Stripa» I Oslo for å sjekke mannfolk. Mennene blir nærmest liv- 
redde for disse tre jentene som slenger kyss etter «stilige karer* og kommer 
med «åpnebare tilnærmelser- til andre. 

Mer krass blir tonen når et hyggelig lag med noen karer i et fotoatetier 
blir avbrutt av at de finner en «oppblåsbar Barbara» og øyeblikkelig skjeller 
ut karene og forlater dem, en av jentene, He id run, har også et kraftig opp- 


gjør med personalsjefen på fabrikken der hun jobber. I disse scenene blir 
den lett ironiske tonen erstattet av innbitt raseri. 

Filmen slutter åpent: de tre jentene, spilt av Katja Medbøe, Frøydis Armand 
og Anne Marie Ottesen, vender til slutt tilbake til sine respektive ektemenn, 
men hva som skjer etter det, kan vi bare gjette. 

Trondheim: Tirsdag 11. -fredag 14. oktober. - Stjørdal: Mandag 17. okto- 
ber. — Steinkjer: Onsdag 19. oktober. — Namsos: Mandag 24. oktober. 


Mange av de beste filmene gjennom film- 
historien har vært dokumentarfilmer, filmer 
som går ut fra et «virkelig» materiale og 
som har til formål å spre reell opplysning 
om et emne. 

En slik film er «The Body». 

«Hovedrollen» i filmen innehas av mennes- 
kekroppen i all dens mangfoldighet, fra 
mikroskopifotografering til mennesker i kroppslig samspill. Filmen er utvil- 
somt en av de beste undervisningsfilmer som er laget, men samtidig når 
den også høyt opp som underholdningsfilm på grunn av de mange fan- 
tastiske scenene. 

Filmatisk har regissøren Roy Battersby gjort litt av en bedrift i denne vand- 
ringen gjennom og omkring kroppen. Vi følger mennesket fra fødsel til død, 
åpent og kunstnerisk skildret. Berømt er den sekvensen blitt der et sam- 
leie skildres nøkternt og samtidig vakrere enn det noen gang er blitt gjort 
på film. 

I tillegg til den klart opplysende funksjonen, har vi her fått en kunstnerisk 
sterk film, fri for all den spekulasjon slike tiltak ofte omgis med. 

Trondheim: Tirsdag 25. -fredag 28. oktober. - Stjørdal: Mandag 31. oktober. 
Steinkjer: Onsdag 2. november. - Namsos: Mandag 7. november. 



Reaksjonen er på frammarsj i Vest-Tyskland 
i dag, holdninger som minner om de som 
man trodde ble lagt i grava med nazismen 
i 1945 er begynt å dukke opp. «Berufsver- 
bot» eller «yrkesforbud» mot annerledes 
tenkende mennesker er et faktum i mange 
av delstatene og i forbindelse med Baader- 
Meinhof-bandens blinde terrorisme, er det 
blitt innledet en ren heksejakt på radikale. I denne heksejakten fører ta- 
bloid-aviser som Axel Springers «Bild-Zeitung» an med skrikende beskyl- 
ninger på førstesidene mot enhver som er så uheldig å komme i «offent- 
lighetens» søkelys i forbindelse med denne klappjakten. 



Heinnch Bø||* en av Tysklands største forfattere i dette århundreh har 
selv fått føle dette på kroppen etter at han var modig nok til offentlig å 
fordømme skandaleavisenes heksejakt. Ut fra de erfaringene han gjorde, 
skrev han så «Katharina Blums tapte ære», et mesterverk E ironi og under- 
trykt raseri, en knusende avkledning av vofdsjournaSistikken. til Springer- 
pressen. Nå har ekteparet Vol k er Sch lende rf f og Margaretha von T rotta 
kfart det de færreste trodde var mulig: å overføre Bølls litterære mester- 
skap til film. 

Katharim Blum er en ung hushjelp som på et karneval forelsker seg i en 
mann. Han blir med henne hjem om natta, øm morgenen blir leiligheten 
hennes stormet av bevæpnet politi - det viser seg at den unge mannen 
er under politi oppsikt, men de oppdager al fuglen er fløyet Takket være 
skandalebladet «Zeilung» blir nå livet et helvete for Katharlna. Hun bi Er 
hengt ut og indirekte anklaget for å være en medsammensvoren., fortiden 
hennes blir rotet, hennes gam fe mor blir plaget på dødsleiet og hun blir 
ganske snart hengt ut som «radikaler». Alt dette skittartoeidet utføres av 
journalisten Werner Tøtges, og Katharma Blum finner snart ut at hun må 
gjøre noe drastisk for å forsvare sin tapte ære . ■ . 

Trondheim: Tirsdag 22.— fredag 25. november. - Stjørdal: Mandag 2&. no- 
vember. — Steinkjer: Onsdag 30. november, - Namsos: Mandag. 5. de&br. 


William Goldings debutroman fra 1954, 
*Fiuenes herre*, ble en øyeblikkelig klas- 
siker gjennom sin intense skildring av ut- 
viklingstrekk i et minisarnfunn: en engelsk 
kostskole klasse strandet på en ode oy. Her 
Organiserer de seg først etter anerkjente 
prinsipper med en fornuftig leder. 

Men alle deltar ikke like sterkt i forsøket 
på å bygge opp et rettferdig samfunn. En gruppe av guttene har til oppgave 
å drive jakt og beskytte varsel bål et som brenner på øya, og denne gruppen 
«jegere* markerer seg snart som utøvere av et voldsapparat overfor andre. 
Golding skildrer hvordan det JiJIe samfunnet gradvis beveger seg nærmere 
barbariet i en rekke tette og uhyggelige sekvenser, 

Peter Bmoks filmatisering fra 1963 er en effektfull og sterk versjon av boka 
som benytter alle de dramatiske elementene r Goldings fortelling. Han har 
også greid å føfge forfatterens stigning mot et forrykende klimaks på 
slutten av filmen, da de nå helt «ville» jegerne drar ut for å drepe den 
gutten som ennå står som en representant for det siviliserte samfunnet- 

Trondheim: Tirsdag 6. —fredag 9. desember, — Stjørdal: Mandag 12. de- 
sember. — Steinkjer: Onsdag 14, desember. — Namsos; Mandag 19. desbn 

PROGRAM HØSTEN 1977 


Gruppe 2: Elever E 7.-9. klasse 


Skolekino høsten 1977 

Med dette presenteres skolekinoens program for høsten 1977 for elever i 
7.-9. klasse. Skolekinoen arrangeres i et samarbeid mellom Trondheim, 
Steinkjer, Namsos, Rana, Stjørdal og Verran. 

Skolekinoen er et tilbud fra de respektive kinoer, der skolene - med skole- 
styrets godkjenning — medvirker i en viss utstrekning. Det understrekes 
både fra kinoenes og skolenes side at deltakelse (medlemskap) er en fri- 
villig sak. 

HVORDAN BLI MEDLEM? 

Medlemskortene selges i kinoens billettluke når filmene settes opp. I 
Trondheim selges også medlemskort i kinoenes forsalg, Sentrum kino, for 
de som ønsker å sfkre seg medlemskort på forhånd. 

Også lærere kan bli medlem av skolekinoen. 

Medlemskortet koster kr. 8,— og gir adgang til alle 4 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

HAR DU SETT FILMEN FØR? 

Mange har kanskje sett noen av filmene tidligere. Spesielt filmer som har 
stor kunstnerisk verdi eller skal danne grunnlag for en diskusjon, kan med 
fordel sees to eller flere ganger. Når en ser en film for annen gang vH en 
få bedre tid til å studere detaljene og den kunstneriske verdien blir ofte 
større. Medlemskortet blir derfor ikke mindre verdifullt om du har sett noen 
av filmene tidligere. 

HØSTENS PROGRAM 

presenteres på de neste sidene. Forestillingstider m.v. vil bli kunngjort i 
kinoannonsene. 

«What’s up, Doc» er framfor alt Barbra 
Streisands film. Den skjeløyde, begavede 
kvinnelige komikeren spiller den pågående 
og gærne Judy Maxwell som forelsker seg 
i den vimsete steinspesialisten Howard Ban- 
nister, som drar med seg sin store koffert 
full av steiner for å få et stipend på 20 000 
dollars. 

Nå griper skjebnen inn, og Bannisters koffert blir forbyttet med en koffert 
som er full av diamanter, som også blir forbyttet med Judys kleskoffert. 
Judy har nå lagt ut alle sine garn for å erobre den noe motvillige Bannister, 
men så kommer det en rekke skumle forbrytere som gjerne vil ha dia- 
mantene, men får Judys klær eller Howards steiner i stedet. Så bytter man 



ÅRETS LATTER-SUKSESS! 

Barbra Ryan 
Streisand 0’Neal 

I "DET GLADE VANVIDD" 

HAU UP, DOC? 

-FANTASTISK MORO" 
A.H. Dagbladet 

CQLWAR 


kofferter, klatrer på gesimser i 17. etasje i et hotell i San Francisco, og 
alt foregår i et forrykende tempo. 

Det er den unge regissøren Peter Bogdanovich som har laget denne elle- 
ville komedien, og forvekslinger, forelskelser og vimsete vitenskapsmenn 
er godt kjent fra før i amerikansk film, men denne gangen går det nok 
litt annerledes for seg enn vi er vant til. Spilletid: 1 time 33 min. 

Heimdal: Torsdag 1. september. — Trondheim: Mandag 5.-torsdag 8. 
september. - Stjørdal: Fredag 9. september. — Rana: Mandag 12.— tirsdag 
13. september. - Namsos: Torsdag 15. september. - Steinkjer: Fredag 16. 
september. — Verran: Onsdag 21. september. 


En kårlekshistoria er fortellingen om Per, 
15 år og Annika 13 år, som finner ut at de 
har blitt glade i hverandre. I de voksnes 
øyne er de selvsagt alt for unge, for umod- 
ne til å drive på med noe slikt, men hvor- 
dan er det med de voksne selv, er de så 
veldig modne at det gjør noe? I filmen får 
vi i hvertfall se at de to unge ofte oppfører 
seg vel så modent som de voksne, representert ved foreldrene til Per og 
Annika, mennesker som er opptatt med å streve seg halvt i hjel for status- 
symboler og posisjon. Hvem som er moden og hvem som ikke er det, 
kommer i et merkelig lys på slutten av filmen da Annika blir med Per og 
foreldrene hans på hytta om sommeren. Der skal de voksne ha krepselag 
med øl og dram, og skal slå seg løs like kraftig som de strever og maser 
hjemme i hverdagen. Det skal bli en merkverdig demonstrasjon av moden- 
het det. Filmen er god, kanskje først og fremst fordi den ikke rekker fram 
noen moralsk pekefinger og sier at sånn og sånn skal det være. 

Spilletid: 1 time og 58 min. 

Heimdal: Torsdag 29. september. — Trondheim: Mandag 3.-torsdag 6. 
oktober. - Stjørdal: Fredag 7. oktober. - Rana: Mandag lO.-tirsdag 11. 
oktober. - Namsos: Torsdag 13. oktober. - Steinkjer: Fredag 14. oktober. 
Verran: Onsdag 19. oktober. 



AlfFSORE KYUN ROLF SOHLMAN ANITA UNDBLOM 

MED LIVET SOM INNSATS 
HVER TIME - HVERT MINUTT 


Filmen etter 
PER HANSSONs bok 


Beretningen om ..Toms’ 
fantastiske dobbeltspill 
i det okkuperte Norge 


Regi: KNUT BOHWIM 
Foto: MATTIS MATHIESEN 


Farger .Widescreen 
Prod: TEAM FILM * Distr: NORENAFILM 


Dette er en historie fra virkeligheten. Filmen 
bygger på en bok som Per Hansson har 
skrevet, og filmen forsøker å fortelle Gun- 
vald Tomstads historie på en så nøktern og 
virkelighetsnær måte som mulig. 

Hver time på dagen stod han i fare for å 
bli avslørt. Hver gang han møter sine kame- 
rater nazistene, de norske landsforræderne, 
vet han at de kan oppdage hvem han er. 
For Gunvald Tomstad er ikke nazist som 
folk tror. Ikke en gang hans nærmeste slekt- 
ninger vet hvem han er: At han med livet 


som innsats må late som om han er nazist for å skaffe fram opplysninger 
som kan redde tusener av landsmenn. 

Gunvald Tomstad greier å få tak i viktige opplysninger. Fra sin radiosender 
i heia ovenfor Flekkefjord sender han meldinger til England. Men tyskerne 
og nazistene har mistanke om at en innenfor deres egne rekker ikke er å 
stole på. Gestapistene torturerer hjemmefrontfolk for å presse dem for opp- 
lysninger. Men Gunvald arbeider videre. Trass i vanskeligheter, nervepress 
og hat fra gamle venner fullfører han sin jobb. Og en dag blir det satt i 
land britiske soldater like utenfor byen. Spilletid: 2 timer 7 min. 

Heimdal: Torsdag 27. oktober. — Trondheim: Mandag 31. oktober— torsdag 
3. november. — Stjørdal: Fredag 4. november. - Rana: Mandag 7.— tirsdag 8. 
november. — Namsos: Torsdag 10. november. — Steinkjer: Fredag 11. 
november. — Verran: Onsdag 16. november. 


FARGER 


SVART RASERI 

Denne filmen snur litt opp/ned på det bilde 
vi vanligvis danner oss av rasediskrimine- 
ring i amerikanske skoler. Her er det 60 
hvite elever som er nødt til å gå på en 
tidligere helt «svart» skole og de får i aller 
høyeste grad føle at de er annerledes. Det 
utvikler seg til en stadig konflikt og det 
synes å gå mot et klart nederlag for tanken 
bak overflyttingen av de 60: at hvite og svarte bør kunne gå på samme 
skole uten vanskeligheter. Dette har i mange år vært et ledd i de ameri- 
kanske myndigheters arbeid med å innføre likestilling mellom hvite og 
fargede. 

Den svarte læreren Quincy Davis (spilt av Calvin Lockhart) legger ned et 
kolossalt arbeid for å skape forståelse mellom partene. Overfor de hvite 
ungdommene peker han på at de nå opplever det som svart ungdom har 
opplevd på «hvite» skoler og universiteter i mange år. Overfor sine egne 
rasefeller hevder Davis at hvis de virkelig ønsker en forbedring i rasekon- 
flikten, er en akseptering av de hvite elevene et nødvendig første skritt. 
Han vil få både de hvite og svarte ungdommene til å forstå hvordan de blir 
styrt i sine reaksjoner og sitt rasehat av mange generasjoners fordommer 
og forsyndelser. «Hvit er ikke rett, svart er ikke rett, bare rett er rett», 
hevder han i en av nøkkelreplikkene i filmen. 

Vi får ikke vite om forholdene mellom de hvite og svarte elevene virkelig 
bedrer seg - alt som kommer fram, er en mulig løsning, men det er en 
løsning som krever en ny holdning fra begge parter og som krever tål- 
modighet og arbeid. Spilletid: 1 time 38 min. 


Heimdal: Torsdag 24. november. — Trondheim: Mandag 28. november- 
torsdag 1. desember. — Stjørdal: Fredag 2. desember. - Rana: Mandag 5.— 
tirsdag 6. desember. - Namsos: Torsdag 8. desember. - Steinkjer: Fredag 
9. desember. — Verran: Onsdag 14. desember. 

PROGRAM HØSTEN 1977 


Gruppe 1: Elever i 4, — 6, klasse 


Skolekino høsten 1977 


Med dette presenteres skolekinoens program høsten 1977 for elever i 4.-6. 
klasse. 

Skolekinoen arrangeres i et samarbeid mellom Trondheim, Orkanger, 
Løkken, Steinkjer, Rana og Verran. 

Skolekinoen er et tilbud fra de respektive krnoer, der skolene — med 
skolestyrets godkjenning — medvirker i en viss utstrekning. Det under- 
strekes både fra kinoenes og skolenes side at deltakelse (medlemskap) 
er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,— og gir adgang til alle filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino, 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 10,— 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

HØSTENS PROGRAM 

presenteres på de neste sidene. Forestillingstider m.v vil bli kunngjort I 
kinoannonsene. Normalt vil forestillingene i Trondheim være kl. 16.30. 



SANDREW 


Den svenske forfatterinnen Astrid Lindgren, 
som alle nå kjenner fra «Pippi Langstrøm- 
pe», «Emil» og «Karlsson på taket»-bøkene 
og -filmene, skrev tidligere en serie bøker 
om «Mesterdetektiven Blomkvist». Her er 
nå mesterdetektiven, dvs. 11-åringen Kalle 
Blomkvist, tilbake i filmen, som ble laget av 
Rolf Husberg i 1947. Den er i svart/hvitt, 
men like spennende og koselig for det. Hos lekekameraten Eva-Lotta duk- 
ker det opp en fetter av hennes mor, og Kalle som har det med å føre 
notisbok over mistenkelige personer, synes med én gang det er noe mys- 
tisk ved fyren. Det viser seg at han har både dirk og revolver — og hans 
interesse for en gammel nedlagt gruve må betegnes som skummel. Eva- 
Lotta, kompisen Anders og Kalle får travle dager. De har ikke en gang tid 
til å ta seg av de vanlige slåsskamper med «fiendegjengen», for her blir 
det forbryterjakt for alle pengene. Astrid Lindgrens friske og humoristiske 
tone preger filmen, og det er fint med en jente på like fot med gutta i 
detektiv-arbeidet. 

Spilletid: 1 time 30 min. 


Heimdal: Torsdag 8. september. - Trondheim: Mandag 12.-fredag 16. 
september. - Rana: Mandag 19.-tirsdag 20. september. - Steinkjer: Tors- 
dag 22. september. — Orkanger: Tirsdag 27. september. — Løkken: Torsdag 
29. september. — Verran: Onsdag 5. oktober. 


Gata heter Paals-gaten og ligger i Buda- 
pest. Tidspunktet er litt etter århundreskif- 
tet. To guttebander kjemper mot hverandre. 
Den ene banden består av elever i en skole 
for borgerklassens barn, den andre av neve- 
sterke arbeidsgutter. Skolebanden har lagt 
beslag på en lagerplass for tømmer, ar- 
beiderguttene holder til på en skogrik øy 
i Donau. Under et par spennende døgn utkjempes en kamp om disse til- 
holdsstedene. Innenfor den dramatiske handlingsrammen blir det reist man- 
ge viktige spørsmål. Å være tro mot en kamerat, å være tro mot en leder, 
å være tro mot din egen samvittighet - når faller dette sammen, når kom- 
mer lojalitetene i konflikt med hverandre? Kan vi gjøre godt det onde vi 
har øvd mot et menneske, som vi urettferdig har stemplet som en «feiging». 
Er forræderi utilgivelig? Selv om handlingen utspiller seg for 60-70 år 

siden, engasjerer filmen sterkt. Følelsesmessig, og i sin problemstilling, 
er filmen aktuell også idag. 

Spilletid: 1 time 44 min. 

Heimdal: Torsdag 6. oktober. - Trondheim: Mandag lO.-fredag 14. oktober. 
Rana: Mandag 17.-tirsdag 18. oktober. - Steinkjer: Torsdag 20. oktober. 
Orkanger: Tirsdag 25. oktober. — Løkken: Torsdag 27. oktober. — Verran: 


Denne filmen er en av de største filmer 
filmgeniet Charles Chaplin har skapt. Hand- 
lingen foregår i 30-årene, med uro, sult og 
stor arbeidsledighet. I slike tider må man 
holde på jobben. Charlie, den frie land- 
strykeren, søker til storbyen og blir fabrikk- 
arbeider. 

Hele dagen står han ved samlebåndet og 
gjør de samme bevegelser. Det er arbeidet som behersker Charlie, og ikke 
omvendt. Via TV-skjermene overvåker direktøren arbeiderne for dermed å 
jage opp arbeidstempoet til det ytterste. 

Denne ensformige arbeidsrytmen blir en besettelse. Selv når Charlie sover 
gjentar han de samme automatiske arbeidsgrep, og kan ikke slappe av. 
Til slutt går den ensidige, automatiserte arbeidsgangen Charles på nervene. 
Han får nervesammenbrudd, havner på sykehus, og et par ganger i fengsel. 
Til slutt møter han en fattig, men søt pike som han hjelper ut av en vanske- 
lig situasjon. Sammen opplever de mange artige situasjoner, før de vender 
storbyen, og dermed også fabrikken ryggen, for å ta opp det frie livet langs 
landeveien. 

Filmen viser skyggesidene ved det moderne produksjonsapparatet i 30- 
årene, hvor mennesket nærmest ble redusert til en arbeidsautomat med de 
konsekvenser dette førte med seg for «den lille mann». Charles spekker 
filmen med utallige «gags», fin komikk, med dype, menneskelige innslag, 
som gjør filmen både interessant og morsom. 

Spilletid: 1 time 26 min. 

Heimdal: Torsdag 3. november. - Trondheim: Mandag 7.— fredag 11. 
november. Rana: Mandag 14.— tirsdag 15. november. — Steinkjer: Torsdag 
17. november. — Orkanger: Tirsdag 22. november. — Løkken: Torsdag 24. 
november. - Verran: Onsdag 30. november. 

PROGRAM HØSTEN 1977 


Gruppe 4: Elever i 1, — 3. klasse 


Skolekino høsten 1977 


Med dette presenteres skolekinoens program høsten 1977 for elever i 1.— 3. 
klasse. 

Skolekinoen arrangeres i et samarbeid mellom Trondheim, Orkanger. 
Løkken, Steinkjer, Rana og Verran. 

Skolekinoen er et titbud fra de respektive kinoer, der skolene — med 
skolestyrets godkjenning — medvirker i en viss utstrekning. Det under- 
strekes både fra kinoenes og skolenes side at deltakelse (medlemskap) 
er en frivillig sak. 

HVORDAN BLI MEDLEM? 

Det vises 3 filmer. 

Medlemskortet koster kr. 6,- og gir adgang til alle 3 filmene. 
Medlemskortene selges i kinoens billettluke når filmene settes opp. I 
Trondheim selges også medlemskort i Kinoenes forsalg, Sentrum kino. 
for de som ønsker å sikre seg medlemskort på forhånd. 

Også lærere kan bli medlemmer av skolekinoen. 

FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 10,- 
og gir adgang til de samme 3 filmene. 

PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget. 

HØSTENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


Det er en ting man ikke kan kjøpe for pen- 
ger, — iogringen av en hunds hale. Dette 
er mottoet for Walt Disney’s udødelige teg- 
nefilm, Lady og Landstrykeren. Filmen er 
en rørende og hjertevarm fortelling om coc- 
ker spanielen Lady og vennene hennes, 
terrieren Skott, den gamle og alltid bedrø- 
vete blodhunden Trofast, og løshunden 
Lasse som har sin egen spesielle oppfatning om hvordan et hundeliv skal 
leves. Litt trist er filmen i blant, men det hele går godt til slutt. Disney 
viser oss at hunder i høy grad kan «snakke» med hverandre og at deres 
liv kan være like vanskelig som menneskenes. 

Mange har betegnet denne som en av Walt Disney’s aller beste filmer. 
Her er det bare hunder i alle hovedrollene. De få menneskene som opp- 
trer er faktisk dårligst tegnet, men så er de også bare bakgrunnsfigurer. 
Til gjengjeld er alle dyrene overdådig festlige. 

Spilletid: 1 time 23 min. 

Heimdal: Torsdag 15. september. — Trondheim: Mandag 19.— fredag 24. 
september. — Mo i Rana: Mandag 26.— tirsdag 27. september. — Steinkjer: 
Torsdag 29. september. - Orkanger: Tirsdag 4. oktober. — Løkken: Torsdag 
6. oktober. — Verran: Onsdag 12. oktober. 

De fire barna Tjorven, Stina, Pelle og Skrål- 
lan tøffer avsted i en motorbåt gjennom 
skjærgården. Det er en strålende sommer- 
dag på skjærgårdsøya Saltkråkan. Tjorven, 
som er datter til landhandleren, bor her 
fast, og de andre er på ferie. 

I dag skal de til Tjorvens tante som bor på 
en øy i nærheten. Barna gleder seg til å 
bo hos tanten noen dager. Men da de kommer fram, blir de skuffet. Tanten 
er kommet på sykehus, og huset står tomt. 

Så er det bare å tøffe hjemover igjen, men bensinen tar slutt, og barna må 
gå i land på en ukjent og ubebodd øy. Lille Skrållan som er fire år gammel 
begynner straks å undersøke den mystiske øya, og hun finner snart ut at 
her bor det mennesker likevel. Hun treffer to smuglere, Ruskprick og Knorr- 
hane, som har samlet et stort lager av smuglergodt på øya. Men de to 
skumle karene var ikke glade for å bli oppdaget, og så blir det spennende. 
Spilletid: 1 time 36 min. 

Heimdal: Torsdag 13. oktober. - Trondheim: Mandag 17.-fredag 21. okto- 
ber. - Rana: Mandag 24.-tirsdag 25. oktober. - Steinkjer: Torsdag 27. 
oktober. - Orkanger: Tirsdag 1. november. - Løkken: Torsdag 3. novem- 
ber. - Verran: Onsdag 9. november. 


FARVE FILMEN FRA SALTKRAKAN 

1 denne franske filmen opptrer det bare dyr 
i rollene. Skurken er en svart silkeape, den 
onde trollmannen Svarteper. Helten er den 
lille andungen, dikteren Tusenfryd, Svarte- 
per har stjålet try I lesta ven til den gode feen, 
og da er det fare på ferde. 

Handlingen foregår I en liten landsby, der 
froskene kjører scooter, og bulldogen er en 
bar-keeper som røyker snadde. Grisen er landsbyens snekkermester og 
høvler bord av alle krefter, og seks fugler synger korsang med solonummer 
og alle de fakter sangere skat ha- 

Mange andre dyr treffer vi også i filmen: Damefrisørmester Mikkel Rev r 
fotograf Knips som or en føx terrier, og Gustav Postbud som er så flink til 
å kjøre bil, spilles av en gasse. 

Hvordan franskmennene har fått det til i denne filmen, er vanskelig å forstå. 
Er det egentlig riktig å dressere dyr til de kan opptre som mennesker? 
Det er i alle fall et spørsmåt som mange vil stille seg etter at de har sett 
denne filmen. 

Spilletid: 1 time 2 min. 


Heimdal: Torsdag 10. november, - Trondheim: Mandag 14— fredag IS. 
november. - Rana; Mandag 21.— tirsdag 22. november. — Steinkjer; Torsdag 
24 november - Orkanger: Tirsdag 29- november — Lokken: Torsdag 1. 
desember, - Verran: Onsdag 7, desember. 

